CELEX: 32021R2046
Language: bg
Date: 2021-11-23 00:00:00
Title: Регламент за изпълнение (ЕС) 2021/2046 на Комисията от 23 ноември 2021 година за предоставяне на закрила в Съюза на географското указание „ ម្រេចកំពត “/„Kampot Pepper“, вписано в Международния регистър на наименованията за произход и географските указания съгласно Женевския акт

24.11.2021   
               
               
                  BG
               
               
                  Официален вестник на Европейския съюз
               
               
                  L 418/11
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/2046 НА КОМИСИЯТА
         от 23 ноември 2021 година
         за предоставяне на закрила в Съюза на географското указание „ម្រេចកំពត“/„Kampot Pepper“, вписано в Международния регистър на наименованията за произход и географските указания съгласно Женевския акт
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2019/1753 на Европейския парламент и на Съвета от 23 октомври 2019 г. относно действието на Съюза след присъединяването му към Женевския акт на Лисабонската спогодба за наименованията за произход и географските указания (1), и по-специално член 7, параграф 1 от него,
         като има предвид, че:
         
                     (1)
                  
                  
                     В съответствие с член 5, параграфи 1 и 2 от Женевския акт компетентните органи на всяка договаряща страна по Женевския акт могат да подават заявления за международна регистрация на наименование за произход или географско указание в Международното бюро на Световната организация за интелектуална собственост, което го регистрира в международния регистър съгласно член 6 от Женевския акт. В съответствие с член 9 от Женевския акт другите договарящи страни защитават регистрираните наименования за произход и географските указания в рамките на собствената си правна система с оглед на евентуален отказ, денонсиране, обявяване на недействителност или заличаване.
                  
               
                     (2)
                  
                  
                     В съответствие с член 6, параграф 4 от Женевския акт на 14 декември 2020 г. Международното бюро на Световната организация за интелектуална собственост уведоми Комисията, че използваното от Камбоджа наименование „ម្រេចកំពត“/„Kampot Pepper“ е вписано като географско указание в Международния регистър на наименованията за произход и географските указания съгласно Женевския акт.
                  
               
                     (3)
                  
                  
                     В съответствие с член 4, параграф 1 от Регламент (ЕС) 2019/1753 международната регистрация на географското указание „ម្រេចកំពត“/„Kampot Pepper“ беше публикувана в Официален вестник на Европейския съюз (2), за да се даде възможност за подаване на възражения.
                  
               
                     (4)
                  
                  
                     В съответствие с член 5 от Регламент (ЕС) 2019/1753 Комисията направи оценка на международната регистрация на географското указание „ម្រេចកំពត“/„Kampot Pepper“ спрямо условията, определени в този член, и стигна до заключението, че те са изпълнени.
                  
               
                     (5)
                  
                  
                     Тъй като Комисията не получи никакви възражения съгласно член 6 от Регламент (ЕС) 2019/1753, наименованието „ម្រេចកំពត“/„Kampot Pepper“ следва да бъде защитено в Съюза в съответствие с Женевския акт.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Комитета по политиката за качество на селскостопанските продукти,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В Съюза се предоставя закрила на наименованието „ម្រេចកំពត“/„Kampot Pepper“, вписано като географско указание в международния регистър.
            Наименованието по първа алинея се използва за идентифициране на продукт от вида „пипер“.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 23 ноември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 271, 24.10.2019 г., стр. 1.
         
            (2)  ОВ C 30, 27.1.2021 г., стр. 9.